**Pályázati felhívás**

Nemzeti felsőoktatási ösztöndíj pályázat a 2018/2019-es tanévre

 Az oktatásért felelős miniszter nemzeti felsőoktatási ösztöndíjat adományoz - tanévenként - a felsőoktatási intézmények kimagasló teljesítményt nyújtó hallgatói részére.

Nemzeti felsőoktatási ösztöndíjra azon államilag támogatott (ösztöndíjas, részösztöndíjas), illetve költségtérítéses, teljes idejű nappali tagozatos alapképzésben, mesterképzésben valamint egységes osztatlan képzésben részt vevő hallgatói pályázhatnak, akik

* akik jelenlegi, vagy korábbi tanulmányaik során legalább két félévre bejelentkeztek, és legalább 55 kreditet megszereztek,
* az utolsó lezárt tanévben legalább jeles tanulmányi eredményt ért el (tanulmányi eredményének  [súlyozott átlag] szerinti számtani átlaga minimum 4,51),

 A pályázat elbírálásának alapja a tanulmányi eredmény mellett a pályázó legutóbbi két féléves szakmai és közösségi munkája. A részletes pontozási rendszer végett lásd a Kari Nemzeti Felsőoktatási Ösztöndíj szabályzatát!

A pályázat letölthető  <http://ktk.pte.hu/hallgatok/szabalyzatok-letoltesek/kervenyek> oldalról.

A pályázatnak tartalmaznia kell a pályázó tevékenységének értékelését tartalmazó igazolásokat is:

* Tanulmányi Osztály által hitelesített indexmásolat vagy a Tanulmányi Rendszerből kinyomtatott, TO által hitelesített teljesítménylap;
* az elvégzett közösségi tevékenységről azon szervezet igazolása, amelynek keretében a tevékenység lezajlott;
* nyelvvizsga-bizonyítvány(ok) fénymásolata;
* tanulmányi versenyeken elért eredményekről kapott oklevél fénymásolata.

 A pályázati űrlapot kinyomtatva és értelemszerűen kitöltve a csatolt igazolásokkal együtt a Tanulmányi Osztályon kell leadni. A pályázati űrlap letölthető a  http://ktk.pte.hu/tovabbkepzes/palyazati-tevekenyseg/hallgatoi oldalról.

A pályázatok leadásának határideje: **2018. július 2.**, **12 óra**

 Az *eredmények* *2018. július 9-től* tekinthetők meg a <http://ktk.pte.hu> oldalon. Ezt követően *fellebbezni* legkésőbb *2018. július 16-ig* lehet a Tanulmányi Osztályon. A fellebbezések utáni, *végleges rangsor* *2018. július 23-án* a fent említett oldalakon tekinthető meg.

**Az ösztöndíj odaítéléséről a végső döntést az oktatásért felelős miniszter hozza meg.**

Kari Pályázati és Ösztöndíj Bizottság